Tolong jelaskan mengenai Politik dari Fahmi Idris dalam bahasa minangkabau

Di taun 1984, Fahmi bagabung ka Partai Golkar. Fahmi langsuang ikuik bakampanye basamo Ali Moertopo sarato Abdul Latief di Sumatera Barat. Pado taun 1998-2004, Fahmi manjabat sabagai Katua DPP Golkar di Jakarta. Fahmi kaudian dilantiak sabagai Mantari Tanago Karajo jo Transmigrasi dalam taun nan samo. Pado taun 2004, Fahmi sempat dipecat dari kaanggotaan Golkar, karano manantang hasil Rapek Pimpinan Partai nan mandukuang Megawati-Hasyim Muzadi sabagai calon presiden jo wakil presiden. Katiko itu, Fahmi malah mandukuang pasangan Susilo Bambang Yudhoyono-Jusuf Kalla. Sasudah pasangan ko tapiliah, Fahmi ditunjuk baliak sabagai Mantari Tanago Karajo, sabalun akhianyo di kocok ulang manjadi Mantari Parindustrian. Namonyo direhabilitasi, sarato katua umum Jusuf Kalla mambaonyo baliak masuak partai. Salain duduak di babagai macam jabatan profesi jo bisnis, kini Fahmi manjabat pulo sabagai Anggota Dewan Panasehat Partai Golkar.